Den Vest-Sjællandske Avis, 1821-01-29
Den 20de September f. A. ankom den Nordamerikanske Fregat Constellation til Buenos=Ayres, den havde Hr. Forbes ombord, som tilforn har været de Forenede Staters Generalconsul i Hamborg, og siden i Kiøbenhavn, og som afgaaer som sin Regierings Agent til Republiken ved Platafloden; han skal der afløse Hr. Prevost som gaaer til Chili, allerede den 16de Septbr. var den Spanske Brigantine Achillles indløben i Rio Janeiro, den havde ombord Don Manuel Herrera, Artillericoberst; Don Tomas Gomon, Krigssecretair, og Skibscapitainen Dom Manuel Martin Matteo. De ere bestemte til at underhandle imellom Moderlandet og de insurgerede Colonier. Dette Ærinde er vanskeligt og farligt at udføre, formedelst den Forvirring som hersker i Landet, og de Stridigheder som finde Sted imellem de insurgerede Provindser og de forskjellige Partier. Commissarierne ere selv forlegne med hvem de skulle begynde at underhandle. Man troer, at de for det første ville begive sig til Montevides. Allerede for nogen Tid siden har den Spanske Minister i Rio Janeiro, Greven af Casafløres, udstædet Circulairer til Municipaliteterne i de insurgerede Stater og oversendt dem et Kongeligt Manifest, hvorved han melder dem Jndførelsen af Constitutionen af 1812. Tillige har han indbudet dem til at correspondere med sig; men ingen af dem har svaret ham. Der meldes nu fra Rio Janeiro under 26de October, at Commissarierne endnu bestandig opholde sig i denne Stad, Saavidt man veed gaae deres Jnstruxer ikke videre end til at tilbyde Sydamerikanerne Kongens Beskyttelse under den Spanske Statsforfatning Commissarierne havde begyndt dermed, at sende Aftryk af den Kongelige Proclamation til forskiellige Municipaliteter og til enkelte Personer, en af de sidste har ladet indrykke i en Avis, som udkommer i Buenos Ayres, saavel Proklamationen som Svaret derpaa. Det Londonske Blad Coureren, som fortæller dette, tilføier, at dersom man kunde have den mindste Tvivl om hvad der vilde komme: ud af denne Mission, saa vilde allene Commissariernes Forhold være tilstrækkeligt til at gjøre ethvert Forslag fra deres Side forgiæves. – Den indvortes Tilstand i Buenos Ayres er forresten ynkelig; heller ikke Dorrego har kunne soutinere sig i Besiddelsen af den øverste Magt. – Efter Alvears Nederlag forenedes de 3 Gouvernementer, hvori Vicekongeriget la Plata er deelt, om at oprette en føderativ Regiering; men de kom i Strid om hvor Regieringens Sæde skulde være, da Buenos=Ayres paastod sin Ret dertil som Hovedstad, men de to øvrige Gouvernementer stemmede forTucuman. Alvears Partie er blevet tilintetgjort han har seet sig nødsaget til at tage Flugten til sin Onkel Punerredden i Montevide. Puyerreddon opgiver ikke Haabet om endnu engang at komme i Spidsen for de offentlige Anliggender i Buenos Ayres, han staaer i den bedste Forstaaelse med den Portugisiske Gouverneur i Landet paa den venstre Side af Platafloden General Lecor, Baron de la Laguna. – Jfølge Efterretninger fra Buenes Ayres af 4de October er en nye Forandring forefalden der. Kort efter den Seier, som man havde tilfægtet sig over Gouverneuren i Santa Fe, havde Don Rodriquez, Gouverneur i Buenos=Ayres, ladet sine Tropper indrykke i Staden og opstille paa den store Plads i Slagforden. Jndvaanerne havde ham mistænkt for at han var Punerreddons Fortroelige og vilde ligeledes forsvare det antiføderale System og at han maaskee endog vilde sætte denne i Spidsen for Regieringen. Alt kom i Bevægelse og Borgergaarden traadte under Gevær, man slogedes midt i Staden den 28de September om Aftenen. Skydningen vedvarede til Kl. 10. Derpaa blev det ganske stille, og Borgerne indelukkede sig i deres Huse. Den 29de Kl. 1 om Natten begyndte Skydningen igien og vedvarede til Dagens Frembrud. Da hørte man pludselig Klokkernes Lyd og et Glædeskrig forkyndte at Nationalgarden havde vundet Seier, i Spidsen for hvilken Municipalitetet havde stillet sig. Dette afsatte nu Rodriquez og udnævnede en Commission, der skulde udvælge en nye Regiering og bestemme de Deputerede, som skulde begive sig til Congressen for de tre Gouvernementer.